Tere tulemast vaatama saadet "Evangeelium Andrew Wommackiga"
mis räägib Jumala armust ja tingimusteta armastusest.
Siin aga Andrew Wommack isiklikult.
Tere tulemast taas me saatesse!
Täna jätkan seeriaga tervenemisest,
öeldes, et Jumala tahe on, et oleksid terve.
Olen õpetanud erinevatel teemadel,
kuid see teema on mulle kohe eriti südamelähedane.
Mu enda isa suri, kui olin saanud just 12-aastaseks.
Ta oli väga haige ja haiglas, kui olin 11-aastane.
Nii kasvasin ma üles ilma isata.
Mu ema jäi 47- või 48-aastaselt leseks
ja me sattusime rahalistesse raskustesse.
See oli raske olukord kasvada üles ilma isata.
Mu ema jäi leseks, olles seda 48. aastat.
Me elus juhtus igasugu asju.
Ja ometi oli mu isa armastanud Jumalat,
olles me koguduses diakonite nõukogu esimees.
Ta oli jumalakartlik mees.
Mu pastoriks oli tol ajal Fred Harris,
kes elab täna Texases ja vaatab mu saateid igapäevaselt.
On tõeline õnnistus olla taas ühenduses temaga.
Ps. Fred ja mu isa olid parimad sõbrad.
Olles alles väike laps
ei mõtle sa oma vanema kui kellegi erilise peale.
Ta on lihtsalt su issi.
Nii et, ma ei näinud oma isa sellisena nagu näeksin teda täna.
Kuid ps. Harris, kes oli mu isa parim sõber
ja me koguduse pastor tol ajal,
ütles, et mu isa oli kõige jumalakartlikum mees,
keda ta oli eales tundnud.
Nii et, mu isa oli jumalakartlik mees ja armastas Jumalat.
Kuid kogudus, kus üles kasvasime, tundus jagavat päästet eri osadeks.
Ainus oluline osa sellest, mida ka väga rõhutati,
oli pattude andestus.
Nad ei rääkinud tervenemisest ega tegelenud tervendamisega.
Ma isegi ei tea, miks,
kuid eeldavasti probleemide ja ebamugavuse vältimiseks.
Sest see ongi raske teema, millega tegeleda.
Olin möödunud suvel osa grupist,
kes kohtus Oral Robertsiga tema kodus.
Talle esitati palju küsimusi, kuid üks neist oli:
"Kuidas aidata inimest,
kes on püüdnud uskuda tervenemisse
ja teinud selleks kõik endast oleneva,
kuid ometi on nende lähedane ära surnud.
Mida te neile ütlete?"
Oral Roberts: "Ega seal ei olegi midagi öelda."
Ta ütles, et see on kohutav olukord, millele tal polegi mingit head vastust.
Ja siis küsiti: "Aga kuidas see teid mõjutab?"
Ta vastas: "Kõik mitte tervenenud häirisid mind rohkem, kui miski muu.
See rõhus mind nii väga,
et kavatsesin loobuda tervendusteenistusest
ja mitte enam palvetada haigete eest,
kuna see tegi tohutult haiget,
kui ma ei näinud igat haiget saamas terveks.
Kuid siis ütles Jumal mulle: "Kui saad ka vaid ühe inimese terveks,
on see üks neist, kes muidu oleks jäänud tervendamata.
Ma tahan, et inimesed saaks terveks, mistõttu tahan ka, et jätkaksid.
Jah, sa ei pruugi seda teha täiuslikult ja mitte kõik ei pruugi saada terveks,
kuid sa anna endast parim,
sest nii saavad osad siiski terveks, kes muidu seda ei saaks."
Nii keskenduski Oral Roberts neile, kes said terveks
ja mitte neile, kes ei saanud.
Ma ise seisan sama olukorraga silmitsi.
Mul endal on sõpru ja lähedasi, kelle eest olen palvetanud,
kuid kes ei saanud terveks.
Seetõttu maadlen ka ise sellega.
Samas aga näen Jumala Sõnast vankumatut kinnitust selle kohta,
et küsimus pole mitte selles, et Jumal ei tervendaks,
vaid selles, et me ei oska seda igakord vastu võtta.
Niipea, kui hakkad seda mõistma...
Osa inimesi mõtleb nüüd:
"Tahad siis öelda, et see on minu süü, et keegi suri
või et ma veel ikka haige olen?"
See pole nii lihtne.
Ma pole kindel, et tegu on vaid ühe aspektiga,
vaid see kätkeb endas erinevaid aspekte.
Markuse 6:5 läks Jeesus oma kodulinna,
kus Ta ei saanud teha võimsaid tegusid.
Seal pole öeldud, et Ta ei tahtnud, vaid et Ta ei saanud.
Kui vaadata seda sama lugu Matteuse 13:58,
siis seal on öeldud, et põhjuseks oli inimeste uskmatus,
mis takistas Jeesust tegutsemast.
Nii et, me ei saa lihtsalt öelda: "Kui usud, siis asjad ka sünnivad!"
Teised inimesed ja õhkkond su ümber võivad sind mõjutada.
Seetõttu ka, kui Eelija, Eliisa, Peetrus või Paulus
äratasid surnuid üles,
vajasid nad selleks eraldatust.
Isegi Jeesus palus kõigil Teda pilkavatel inimestel lahkuda,
kui Ta hakkas Jairuse tütart surnuist üles äratama.
Ta ajas kõik kahtlejad välja.
Miks?
Sest ümbritsevate inimeste uskmatus võib mõjutada tulemusi.
Nii et, me ei saa vaid öelda: "See on sinu süü, et sa ei uskunud."
Sina võid ju uskuda, kuid olukorrad ja ka inimene, kelle eest palvetad,
mängivad selles ka oma rolli.
Nii et, see on keeruline teema, millest räägin edaspidi lähemalt.
Kuid mis iganes põhjused ka poleks -
inimesed ei taha tegeleda tervendamise teemaga,
sest lihtsam on lasta minna ja rääkida pigem pattude andestusest,
kui tervenemisest.
Tunnistan, et on inimesi, kes on pahased mu peale
ja kes loobuvad mu saate vaatamisest,
kuna õpetan tervenemisest.
Nad lähevad selle peale närvi
ja kogevad igasugu negatiivseid tundeid.
Kuid ma võin garanteerida sedagi,
et saab olema sadu,
kui mitte tuhandeid ja kümneid tuhandeid inimesi,
kes haaravad kinni sellest tõest ja kes saavad terveks,
nähes imesid sündimas oma eludes.
Nii et, selle asemel, et vältida seda vaid hirmus kellegi pahandamise ees,
tahan jagada tõdesid, mida Jumal on mulle õpetanud
ja mis toimivad mu enda elus,
et aidata sind.
Selle asemel, et mõelda pahandajate peale,
mõtlen kõigi nende peale, kes selle tõe vastu võtavad
ja kes vaatamata kannatustele siiski kindlaks jäävad.
Tahan julgustada sind avama oma südame
ja võtma vastu need tõed.
Selle, et Jumal tahab, et oleksid terve
ja et tervenemine on osa Jeesuse ristitööst.
Seetõttu pead vaid uskuma sellesse ja selle vastu võtma.
Siin on üks väike ingliskeelne raamat: "Jumal tahab, et oleksid terve",
mis räägib kõigist neist samadest asjadest,
millest räägin oma samanimelisel CD'l ja raamatus.
See on lihtsalt kompaktsem versioon, kus on sees ka paar tunnistust.
Raamatu tagaküljel aga on kommentaar mu õppepiiblist.
Olen andnud ka välja üle 600-leheküljelise õppepiibli,
kus evangeeliumid on kronoloogilises järjekorras
ja kuhu alla olen lisanud täiendavad märkmed.
Nii tahtsin kommenteerida ka Matteusest ühte kirjakohta,
et kinnitada sulle, et Jumal tahab, et oleksid terve.
Heebrealastele 1:3 on öeldud, et Jeesus on Jumala olemuse kuju,
mis tähendab, et ta on Jumala täiuslik ja täpne koopia.
Jeesus ütles oma jüngritele Johannese 14:9:
"Kes on näinud mind, see on näinud Isa."
Jeesus esindas Jumalat nõnda nagu keegi meist pole suutnud
ja jüngrid tajusid seda igal sammul.
Ta esindas oma Isa täiuslikult.
Jeesus tegi iga viimset kui asja, mida Jumal tahtis teha.
Jeesus oli täiuslik Jumala kuju.
Nii et, vaata siis Piiblist, mida Jeesus ütles tervenemiste kohta.
Paljud inimesed
ei kujunda oma arvamust tervenemiste kohta
mitte Piibli põhjal,
vaid selle põhjal,
et nad näevad häid inimesi palumas ja ometi mitte terveks saamas.
Nii kujundavad nad oma arvamuse selle põhjal, mida elus ise kogenud on
laskmata Jumala Sõnal mõjutada oma uskumusi.
See aga on kurb.
See on kurb.
Sa ei peaks tõlgendama Piiblit omaenda kogemustele tuginedes,
vaid sa peaks tõlgendama oma kogemusi Piibli valguses.
Jumala Sõna on absoluutne tõde,
nii et kõik, kes lasevad Jumala Sõnal mõjutada oma uskumusi,
panevad ka tähele, mida Jumala Sõna ütleb.
Evangeeliumites on 17 korda,
kus Jeesus tervendas kõik kohal olijad.
Taaskord,
mul pole aega, et kõik need kohad ette lugeda.
Kuid tahan, et mõistaksid kogu loo üleüldist mõtet.
Ühtlasi aga pakun sulle tasuta seda väikest raamatut.
Nii et, kui soovid, võid selle saada, uurides lähemalt kogu teemat.
Meile helistas üks vähihaige naine, kes oli läbinud mitmeid ravikuure
ja kelle osas arstid ütlesid,
et see vähk on nii agressiivne ja metastaasid on levinud üle keha.
Ja nad saatsid ta koju surema.
Naine aga helistas me palveliinile,
öeldes, et sõidab sõprade juurde Floridasse külla,
et veeta seal oma viimased elupäevad ja seal surra.
Nii et, ta andis meile oma olukorrast ja aadressi muutusest teada.
Me inimesed palvetasid ta eest ja saatsid talle selle väikese raamatu.
Selle sama siin, mis mu käes - "Jumal tahab, et oleksid terve."
Ta sõitis Floridasse ja võttis ette selle raamatu tagakaane,
hakates uurima igat seal mainitud piiblisalmi.
Umbes 2 kuud hiljem
helistati me palveliinilt talle tagasi, et uurida, kuidas tal läheb?
Nad küsisid, kuidas tal läheb ja ta vastas:
"Tulin just arsti juurest ja mu kehast pole vähist jälgegi."
Ta polnud vahepeal mingit ravi saanud,
nii et tegu polnud mingi imepärase tervenemisega
ravist lähtuvalt.
See oli Jumala Sõna, mis ta täiega vabaks ja terveks tegi.
Need samad salmid siin.
Mul pole nii palju aega, et neid kõiki ette lugeda,
kuid sa telli omale see raamat.
Või kui mitte endale, siis kellelegi teisele
ja uuri neid salme, sest need teevad su vabaks.
Kuid evangeeliumites on siis 17 korda, kus Jeesus tervendas kõik haiged.
Mitte vaid ühte või kahte haiget, aga kõik haiged.
Piiblis on 47 korda,
kus Ta tervendas korraga ühe või kaks inimest.
Mitte, et Ta olekski tahtnud tervendada vaid ühte või kahte,
aga Ta nö valis osa neist välja.
Nagu näiteks Betsata tiigi ääres Johannese 5. peatükis,
kus ta tervendas jalutu mehe.
Pannes kõik need lood kokku, siis evangeeliumites on 64 korda,
kus Jeesus tervendas ühe, kaks või suurema hulga inimesi.
Mul pole hetkel taas aega,
et tuua esile täpsemad numbrid selle kohta, kui Ta kõiki tervendas.
See võis olla 100, 200 või kes teab, palju inimesi korraga.
Kuid neil 64. korral, mis kõik on eraldi juhtumid...
Evangeeliumid vahel kordavad erinevaid sündmusi,
kuid need on 64 erinevat juhtumit,
kus Jeesus tervendas korraga ühe, kuni 100 või rohkem inimest.
Ainuüksi tõsiasi, et Ta seda tegi, on juba fenomenaalne!
Täiesti fenomenaalne!
Ja see näitab ka, et tegu polnud anomaaliaga
või erandiga.
See näitab, et Jeesus ei puudutanud inimesi vaid aegajalt,
vaid et Jeesus, kes esindab Isa...
Lähen taaskord tagasi Heebrealaste 1:3 juurde,
kus on öeldud, et Jeesus on Jumala olemuse täpne peegeldus.
Ta on Isa täpne koopia.
Ainuüksi tõsiasi, et Jeesus käis ringi ja tervendas nii paljusid inimesi,
näitab, et see on Jumala tahe tervendada.
Kui lisada siia veel Apostlite tegude 10:38:
"Kuidas Jeesus Naatsaretist,
keda Jumal oli võidnud Püha Vaimu ja väega,
käis mööda maad head tehes
ja parandades kõiki kuradi poolt rõhutuid."
See salm kätkeb endas nii paljut!
Peetrus kuulutas siin evangeeliumi paganast Korneeliusele,
rääkides talle,
kuidas Jumal oli võidnud Jeesust Püha Vaimu ja väega
ja kuidas Jeesus käis ning tegi head.
See annab mõista, et see oli hea tervendada inimesi.
Tänapäeva religioosne kogudus ütleb, et see on saatanast.
Lausa hämmastav!
Kuidas üldse saab väita,
et miski, mis oli suur osa Jeesuse teenistusest,
saab olla saatanast?
Nii et, inimesed teevad samu asju, mida Jeesus tegi
ja väidavad siis, et see on saatanast.
Jesaja 5:20 on öeldud, et inimesed hüüavad kurja heaks
ja head kurjaks.
Me elame ajal, kus see kõik nii ongi.
Seda ei tee vaid mittekristlased, pidades homoseksuaalsust heaks
ja väites, et Jumal ongi osasid selliseks loonud.
Ilmalikus sfääris on piisavalt inimesi, kes nimetavad kurja heaks
ja head kurjaks
Kuid kahjuks leidub seda sama kogudusteski.
Nii leidub seal inimesi, kes ütlevad:
"See on saatanast, kui usud, et Jumal tahab, et oleksid terve
või et Jumal tahab tervendada."
Kuid siis nad pöörduvad asjade poole, mis on ilmselgelt saatanast
ja võtavad need täiega vastu.
Nii promovad osa kristlasi asju, mis on täiega deemonlikud
ega ole kunagi olnud osa Jumala plaanist.
Nii peetaksegi lõpuaegadel head kurjaks ja kurja heaks.
Apostlite teod 10:38 on öeldud,
et Jeesus käis mööda maad head tehes
ja parandades kõiki kuradi poolt rõhutuid.
Tervendamine on hea asi, tuues au Jumalale.
See juhib inimesi Jumala juurde,
lastes neil kogeda, et Jumal on päriselt olemas.
Tervenemine ega tervendamine ei ole halvad asjad.
Tervendamine on hea.
Jeesus käis ringi ja tegi head, tervendades kõiki.
Mitte vaid osasid inimesi, vaid kõiki kuradi poolt rõhutuid.
Pane tähele - nad olid kuradi poolt rõhutud,
mitte Jumala poolt rõhutud.
Kogudustes on suur hulk inimesi, kes väidavad,
et Jumal lasi mõnel haigusel tulla, et meile midagi õpetada.
"Jumal lasi sel tulla, et muuta sind paremaks ja alandlikumaks."
Piibel küll nii ei ütle.
Jeesus tervendas kõiki, kes olid kuradi poolt rõhutud,
mitte Jumala poolt rõhutud.
Räägin sellest hiljem veel selle seeria käigus lähemalt.
Pannes kõik need asjad kokku,
siis on üks asi, mis veenab mind, et see on Jumala tahe tervendada
ja see on see, et Jeesus tervendas kõiki.
Olen juba tsiteerinud Markuse 6:5, kus on öeldud,
et Jeesus ei saanud teha ühtegi vägevat tegu
peale mõne põdeja tervendamise.
Nii et jah, Ta ei tervendanud kõiki oma kodulinnas Naatsaretis,
kuid mitte seetõttu, et Ta poleks tahtnud,
vaid inimeste uskmatuse tõttu.
Jeesus ise tegutses täiuslikus usus,
kuid samas ei saanud Ta murda nende inimeste uskmatust.
Markuse 8:22 on analoogne kirjakoht,
kus Jeesus tervendas ühe pimeda mehe.
Ta võttis sellel mehel käest kinni ja viis ta külast välja.
Vahel, kui inimesed Piiblit loevad, siis nad ei mõtle, vaid nad loevad.
Aga miks viis Jeesus selle mehe külast välja?
Lihtsalt lõbu pärast või selleks, et temaga üks ühele suhelda?
On ilmselge, et Jeesus oli hõivatud isik.
Ma olen ka hästi hõivatud,
nii et kui tuleksid mõnele mu teenistusele,
siis ma ei juhiks sind sealt kuhugi X-kohta välja,
et sinuga isiklikult tegeleda.
Olen selleks liiga hõivatud.
Samas olen kindel, et Jeesuse aeg oli veelgi enam arvel, kui minu oma.
Jeesus ei võtnud seda meest käe kõrvale vaid seetõttu,
et Tal polnud muud teha või et jätta imelikku muljet.
Paljud arvavad, et Jumal teeb teatud asju vaid selleks,
et keegi neist sotti ei saaks.
Lihtsalt selleks, et hoida meid nö kikivarvul.
Ei! Selleks on oma põhjus, miks Jumal midagi teeb.
See mees tuli...
Las ma lugeda seda otse Piiblist, et ma sellega puusse ei paneks.
Markuse 8:22
"Ja nad tulid Betsaidasse
ja Jeesuse juurde toodi pime ja paluti, et Jeesus teda puudutaks.
Ja Jeesus haaras kinni pimeda käest, viis ta külast välja
ja sülitas ta silmadesse,
pani käed ta peale ja küsis temalt: Kas sa näed midagi?”
Mees ütles, et näeb inimesi kui liikuvaid puid,
mispeale Jeesus palus uuesti ja mehe silmad avanesid täienisti.
Kuid põhjus, miks ta selle mehe kättpidi külast välja viis, oli see,
et Luuka 10:13-15 on kirjas,
et Jeesus oli sõidelnud Betsaida ja Kapernauma linnu,
öeldes: "Häda sulle, Korasin! Häda sulle, Betsaida!"
Jeesus needis neid, öeldes Betsaida kohta:
"Sest kui Tüüroses ja Siidonis oleksid sündinud need vägevad teod,
mis teie juures on sündinud,
küll nad oleksid ammugi kotiriides ja tuhas istudes parandanud meelt.
Ometi on Tüürosel ja Siidonil kohtus hõlpsam põli kui teil."
Sest nad olid näinud Jumala võimast väge.
Mu mõte on selles, et Jeesuse sõnul oli Betsaida nii täis uskmatust,
et nende olukord oli hullem, kui Soodomas ja Gomorras.
Kui siis liita see veel kirjakohaga Markuse 6:5-6,
kus Jeesus ei saanud inimeste uskmatuse tõttu
teha võimsaid tegusid,
siis usun, et põhjus,
miks Jeesus selle pimeda külast välja viis,
oli tänu seal valitsevale uskmatusele, mis oleks seda meest mõjutanud.
Kuid isegi, et ta viis mehe sealt külast välja,
ei saanud ta siiski seda küla mehe seest välja.
Mees maadles endiselt uskmatusega,
mistõttu ta saigi algul vaid osaliselt terveks.
Nii pidi Jeesus veel ka teist korda palvetama,
sest Betsaida õhustik oli selle mehe sees endiselt olemas
ja Jeesus pidi sellega tegelema.
Jeesus tervendas kõiki.
Jah, oli ka inimesi, kes ei saanud terveks,
kuid mitte seetõttu, et see poleks Jumala tahe olnud.
Kui mõelda veel sellele, et Jeesus on Jumala täiuslik kuvand,
siis minu jaoks on Jeesusele vaatamine
suurim viide sellest, et Jumal tahab, et oleksid terve.
Mida Jeesus tegi?
Tervendas kõiki kuradi poolt rõhutuid.
Jeesus käis ja tegi head,
tervendades kõiki kuradi poolt rõhutuid.
Pole ühtki juhust, kus Jeesus oleks tabanud kedagi vähiga ja öelnud:
"See on selleks, et teha sind alandlikuks!
Muutud selle kannatuse läbi palju paremaks ja küpsemaks."
Ta ei jätnud ühtki halvatut ripkaile,
öeldes: "See on sinu rist, mida pead kandma."
Kui Jeesus oli tõesti tõeline Jumala peegeldus,
siis Ta oleks põrunud Jumala missiooni täitmisel,
kui see tõesti olnuks Jumala tahe tuua haigusi inimeste ellu.
Kuid Piiblis ei leidu kordagi,
kus Jeesus oleks kellelegi haigust toonud
või keeldunud kedagi tervendamast,
kuna Jumal oleks tahtnud teha "oma lunastavat tööd" kellegi elus
ja soovinud, et keegi kannataks pisut rohkem.
Sa ei leia midagi sellist kusagilt.
Jeesus käis ja tegi head, tervendades kõiki kuradist rõhutuid.
Ta on täiuslik kuvand Jumalast
ja seetõttu võid olla ka kindel, et Jumal soovib, et oleksid terve.
Jumal ei taha, et kannataksid.
Ta ei taha, et oleksid haige.
Osad teist mõtlevad nüüd: "Hea küll, saan aru!
Oled juba mitu saadet jutti sellest rääkinud,
aga kuidas ma sellest siis osa saan?"
Kui jätkad mu kuulamist,
räägin ka sellest, kuidas seda vastu võtta.
Kuid esmalt pead saama üle sellest painavast mõttest:
"Kas Jumal ikka tahab, et oleksin terve?"
"Jah, Ta suudab tervendada,
aga võib-olla Ta laseb sel haigusel olla,
kuna olen selle ära teeninud.
Võib-olla ma pole tervenemist väärt?
Võib-olla Ta laseb mul olla haige, et tuua au Ta nimele?"
Pead saama lahti sellisest mõtteviisist,
või sa ei saa terveks!
Vaatame korra Jaakobuse 1:5-8, mida olen juba varasemalt lugenud.
"Kui kellelgi teist jääb vajaka tarkust, siis ta palugu Jumalalt,
kes kõigile annab heldelt ega tee etteheiteid, ja talle antakse.
Aga ta palugu usus, ilma kahtlemata,
sest kahtleja sarnaneb tuule tõstetud ja sinna-tänna paisatud merelainega.
Selline inimene ärgu ometi arvaku, et ta midagi saab Issandalt,
ta on hingelt kaksipidine mees, ebakindel kõigil oma teedel."
Oleks mul vaid aega neid salme pikemalt lahata.
Kui ütled: "Ma usun, et Jumala tahe on tervendada"
ja samas järgmisena mõtled:
"Ei tea, kas Ta ikka tahab, et saaksin terveks?
Võib-olla on see minu rist, mida kanda?
Võib-olla Jumal tahab, et kannataksin pisut rohkem?
Võib-olla ma ei väärigi seda, sest pole teinud kõike õigesti?"
See kõik on kui merelainena siia-tänna paiskumine,
mille kohta Piibel ütleb, et sel juhul ei saa sa Jumalalt midagi.
Ja see on just see põhjus,
miks paljud jäävad ilma oma tervenemisest.
Nad teavad, et Jumal suudab tervendada,
sest kui Jumal on Jumal, siis Ta võib ju teha, mida iganes!
Ta on Jumal ja kõigeks võimeline.
Inimesed ei kahtle mitte Jumala võimes,
vaid Jumala tahtes tervendada.
Mina aga püüan sulle kinnitada, et Jumal tahab, et oleksid terve.
See on nii Piiblis kirjas, kui ka osa Jeesuse lepitustööst.
Jeesus on me täiuslik eeskuju, kes käis ja tegi head,
tervendades kõiki kuradi poolt rõhutuid.
Mu aeg on tänaseks otsas,
kuid ma jätkan samal teemal järgmises saates.
Palun kuula ära ka me reklaamiblokk,
kus kuuled infot "Parema tervisepaketi" kohta.
Lisaks sellele ka mu uue raamatu kohta.
Andrew raamat: "Jumal tahab, et oleksid terve"
on tellitav me kodulehe kaudu.
Kasuta tellides koodi T-330.
Sama materjal on saadaval ka õppematerjalina.
Kasuta tellimisel koodi T-430.
Kogu õpetusseeria on tellitav ka CD'dena või DVD'dena.
Tellimisinfo on nähtav ekraanil.
Või sa võid tellida endale kõik need materjalid koos.
See "Parema tervise pakett" kätkeb endas kas CD'sid või DVD'sid
raamatut ja õppematerjali
pluss "Tervenemisteekonnad" 1-2. osa
ja tervenduspiiblisalmide CD'd.
See pakett on samuti tellitav ekraanil oleva kodulehe kaudu.
Võid tellida ka CD "Tervenemine kui osa Jeesuse lepitusest"
Tellimisinfo on nähtav ekraanil.
Andrew mainis tänases saates ka raamatut:
"Jumal soovib, et oleksid terve",
mille võid saada tasuta.
Kasuta tellimisel koodi #T-102-Book
A. Wommacki teenistuse kontaktid on nähtavad ekraanil.
Tutvu ka Andrew kõnelemisgraafikuga
Tule neile Andrew üritustele ja lase Jumala Sõnal muuta oma elu!
Täpsem info tema kõnelemisaegade kohta
on leitav A. Wommacki kodulehelt.
Igal suvel toimub ka "Suvine pere piiblikonverents",
mille info on samuti leitav Andrew Wommacki kodulehelt.
Hetkel ekraanil kõlav reklaam puudutab kutset perelaagrisse,
mis toimus juba 2010. aastal.
Olen põnevil neist laagritest, kus käib alati väga palju rahvast.
Ühtlasi osaleb seal palju erinevaid külalisi ja külaliskõnelejaid.
Laagris on erinevad majutusvõimalused.
Laagri koduleht on nähtav ekraanil,
nii et tutvu sealse infoga.
See on hea üritus, millest osa võtta.
Täpsem info Andrew koosolekute kohta
on leitav ekraanil olevalt kodulehelt.
Sain 20. aastat tagasi diagnoosiks sclerosis multiplex.
Mul tekkis peale igat söögikorda tohutu kõhuvalu.
Ta põsesarnad ja ninaluu otsekui kadusid ära.
Väikese sõrme vahelülid olid korraga kadunud.
Otsustasin põgeneda Jumala juurest
ja mitte lasta kellelgi omada nii suurt kontrolli enda üle,
et mitte lasta enam kunagi mulle selliselt haiget teha.
Kõik ta ribid ja rindkere olid sodid.
Üks puus oli lömastatud ja üks teine luu murdunud.
Medõde ütles mu naisele hiljem,
et isegi nooremad inimesed ei tule sellest eluga välja.
Teema "Jumal tahab, et oleksid terve" jätkub järgmises saates.
Tõlge: Anne-Ly Raukas